রাজ্যের সব টোটো নিয়ে বড় সিদ্ধান্ত!

কলকাতা: রাজ্যের সব টোটোকে অস্থায়ী এনরোলমেন্ট নম্বর দিয়ে রেজিস্ট্রেশন করার সিদ্ধান্ত নিল পরিবহণ দফতর (Transport Department)। প্রত্যেক টোটোর গায়ে কিউআর কোডযুক্ত স্টিকার লাগানো বাধ্যতামূলক হবে। পরিবহণ মন্ত্রী স্নেহাশীষ চক্রবর্তী (Snehasish Chakraborty) জানিয়েছেন, চিহ্নিতকরণের কাজ শেষ হলে টোটো চলার রাস্তা নির্ধারণ করা হবে। পুলিশ, পরিবহণ দফতর ও ইউনিয়নের যৌথ তত্ত্বাবধানে এই প্রক্রিয়া ১৩ অক্টোবর থেকে ১৩ নভেম্বরের মধ্যে সম্পন্ন হবে (West Bengal Toto Rule)।

রেজিস্ট্রেশন হতে চলেছে বাধ্যতামূলক। অনলাইনের পাশাপাশি সরকারি সহায়তা কেন্দ্র থেকেও নাম রেজিস্ট্রেশন করা যাবে।৩০ নভেম্বরের মধ্যে রেজিস্ট্রেশন না করলে টোটো রাস্তায় চলতে পারবে না।
ভবিষ্যতে সরকার অজ্ঞাত লোকাল ভেন্ডার বা নির্মাতা সংস্থা আর টোটো তৈরি বা বিক্রি করতে পারবে না।

আরও পড়ুন: আজ ভোর থেকেই বন্ধ দ্বিতীয় হুগলি সেতু!

পরিবহণ মন্ত্রী জানান, রাজ্য জুড়ে রেজিস্ট্রেশনবিহীন টোটোর সংখ্যা দিন দিন বেড়ে চলেছে। বছরের শুরুতেই রাজ্যের দুই জেলায় টোটোর সঙ্গে যুক্তদের অপরাধে জড়িত থাকার ঘটনা ধরা পড়েছিল। এই অবস্থায় শিলিগুড়ি সহ রাজ্যের সব এলাকায় টোটো নিয়ন্ত্রণে মাঠে নামল পরিবহণ দফতর। বিধানসভায় মন্ত্রী টোটো নিয়ন্ত্রণ সংক্রান্ত একগুচ্ছ নির্দেশিকা দিয়েছেন। শিলিগুড়ি শহরকে যানজটমুক্ত করতে নতুন পরিকল্পনা নেওয়ার কথাও জানিয়েছেন।

সম্প্রতি হুগলির সুগন্ধাতে ১২ একর জমিতে গড়ে উঠেছে ই-থ্রি হুইলার কারখানা। শনিবার উদ্বোধন করেন কুণাল ঘোষ। মঞ্চে তৃণমূল কংগ্রেসের রাজ্য সাধারণ সম্পাদক প্রস্তাব দেন, কারখানায় তৈরি হোক এক লাখ টাকার ইলেকট্রিক কার। উদ্বোধনের মঞ্চে সংস্থার কর্ণধার আশ্বাস দেন, খুব দ্রুত এক লাখি চার চাকার গাড়ি বাজারে আনা হবে। এর আগে সিঙ্গুর থেকে ন্যানো বিদায়ের পর এই কারখানাটি রাজ্যে নতুন ইলেকট্রিক গাড়ি উত্পাদনের ক্ষেত্র তৈরি করবে।